Návrh Rozhodnutie Spoločného Výboru EHP ktorým sa mení a dopĺňa protokol 23 k Dohode o EHP o spolupráci medzi dozornými orgánmi (článok 58) - Návrh spoločného stanoviska Komisie /* SEK/2007/1005 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 18.7.2007 SEK(2007) 1005 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 23 k Dohode o EHP o spolupráci medzi dozornými orgánmi (článok 58) - Návrh spoločného stanoviska Komisie -(predložený Komisiou) ODÔVODNENIE 1. Úlohou Spoločného výboru EHP je zabezpečovať homogénnosť vnútorného trhu a právnu istotu pre hospodárske subjekty. To zahŕňa aj podporovanie konzistentného a jednotného výkladu a uplatňovania pravidiel hospodárskej súťaže. 2. Spoločný výbor EHP by mal preto prijať pripojené rozhodnutie, ktorým sa mení a dopĺňa protokol 23 (Hospodárska súťaž) k Dohode o EHP. 3. V návrhu Spoločného výboru EHP sa zavádza možnosť Komisie prizvať do Európskej siete pre hospodársku súťaž popri orgánoch pre hospodársku súťaž členských štátov aj vnútroštátne orgány pre hospodársku súťaž štátov EZVO, ktoré sú členmi EHP, a Dozorný orgán EZVO. 4. V článku 1 ods. 3 a) nariadenia Rady (ES) č. 2894/94 o opatreniach na vykonávanie Dohody o európskom hospodárskom priestore sa stanovuje, že pre takéto rozhodnutia Spoločného výboru pozíciu Spoločenstva určí Rada. 5. Návrh rozhodnutia Spoločného výboru EHP sa predkladá na schválenie Rade. Komisia zamýšľa predložiť pozíciu Spoločenstva v Spoločnom výbore EHP pri najbližšej možnej príležitosti po jej schválení Radou. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 23 k Dohode o EHP o spolupráci medzi dozornými orgánmi (článok 58) SPOLOČNÝ VÝBOR EHP, so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98, keďže: (1) Protokol 23 k Dohode bol zmenený a doplnený rozhodnutím Spoločného výboru EHP č. ... z ...[1]. (2) S cieľom umožniť Dozornému orgánu EZVO a štátom EZVO účasť na politických diskusiách, ktoré zahŕňajú výmenu dôverných informácií podľa článkov 81 a 82 Zmluvy o ES, v rámci Európskej siete pre hospodársku súťaž (ECN) je potrebné vytvoriť právny rámec umožňujúci výmenu dôverných informácií, na ktoré sa zatiaľ dohoda nevzťahuje. Do protokolu 23 k dohode sa preto vkladá nový článok 1A, ROZHODOL TAKTO: Článok 1 V článku 1 protokolu 23 k dohode sa dopĺňa toto: „Článok 1A V záujme jednotného výkladu článkov 53 a 54 dohody a článkov 81 a 82 Zmluvy o ES Dozorným orgánom EZVO a Komisiou ES je tiež možné povoliť účasť Dozorného orgánu EZVO a príslušných orgánov štátov EZVO na stretnutiach siete verejných orgánov uvedených v odôvodnení 15 nariadenia Rady č. 1/2003 výhradne na účely diskusie o otázkach všeobecnej politiky. Dozorný orgán EZVO, Komisia ES a príslušné orgány štátov EZVO a členských štátov ES sú oprávnené sprístupniť všetky informácie potrebné na účely uvedenej diskusie o všeobecnej politike v rámci tejto siete. Informácie sprístupnené v tejto súvislosti sa nesmú použiť na účely vymáhania práva. Touto účasťou nie sú dotknuté práva štátov EZVO a Dozorného orgánu EZVO na účasť stanovené v Dohode o EHP.“ Článok 2 Toto rozhodnutie nadobúda účinnosť […] pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody* . Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […]. Za Spoločný výbor EHP predseda […] tajomníci Spoločného výboru EHP […] [1] Ú. v. EÚ L ... * [Nie sú uvedené žiadne ústavné požiadavky.] [Sú uvedené ústavné požiadavky.]